ΓΡΑΠΤΗ ΕΡΩΤΗΣΗ E-4090/00

υποβολή: Salvador Garriga Polledo (PPE-DE) προς την Επιτροπή

(10 Ιανουαρίου 2001)

Θέμα: Προώθηση των εμπορικών σχέσεων της ΕΕ με το Mercosur και τη Χιλή

Η πρόσφατη πραγματοποίηση στη Μαδρίτη της 1ης Διάσκεψης Κορυφής Επιχειρήσεων της Ευρωπαϊκής Ένωσης, της Λατινικής Αμερικής και της Καραϊβικής αποτέλεσε το κατάλληλο φόρουμ, στο οποίο συμμετείχαν 19 λατινοαμερικανικές και ευρωπαϊκές επιχειρήσεις για να συζητήσουν τα συγκεκριμένα μέτρα που θα προωθήσουν τις εμπορικές σχέσεις της Ευρωπαϊκής Ένωσης με το Mercosur και τη Χιλή.

Κατά την εθιμοτυπική επίσκεψή της στον Πρόεδρο της ισπανικής κυβέρνησης, η εν λόγω ένωση ζήτησε από τον επικεφαλής της ισπανικής κυβέρνησης να αναλάβει η Ισπανία την πρωτοβουλία να προωθήσει τις σχέσεις αυτές με συγκεκριμένα και αποτελεσματικά μέτρα, λόγω του προνομιακού ρόλου που διαδραματίζει η ιβηρική χώρα μεταξύ των δύο οικονομικών δυνάμεων.

Θεωρεί η Επιτροπή ότι θα μπορούσε, με βάση την αίτηση της εν λόγω διάσκεψης κορυφής επιχειρηματιών, να προτείνει τη δημιουργία παρατηρητηρίου στην πρωτεύουσα της Ισπανίας, το οποίο θα αναλαμβάνει πρωτοβουλίες και θα διατυπώνει προτάσεις ώστε η Ευρωπαϊκή Ένωση, αφενός, και το Mercosur και η Χιλή, αφετέρου, να διευκολύνουν την επιχειρηματική τάξη αμφοτέρων των οικονομικών δυνάμεων με σκοπό ναπάρξει μεγαλύτερη ώθηση στις αμοιβαίες εμπορικές σχέσεις;

Απάντηση του κ. Patten εξ ονόματος της Επιτροπής

(27 Φεβρουαρίου 2001)

1. Υλοποιούνται ήδη πολλές πρωτοβουλίες που αποσκοπούν στη βελτίωση των εμπορικών σχέσεων μεταξύ των δύο οικονομικών δυνάμεων.

2. Κατά πρώτον, η Ευρωπαϊκή Επιτροπή συνεργάζεται στενά με τη Mercosur EU Business Forum (MEBF), που αποτελεί ένωση αντιπροσώπων επιχειρήσεων και ενώσεων από τις δύο περιοχές, και η οποία επιθυμεί να ενισχύσει τις εμπορικές σχέσεις μεταξύ της ΕΕ και της Μercosur και να διευκολύνει το ρεύμα συναλλαγών και επενδύσεων. Η MEBF κατόρθωσε να καθιερωθεί ως κύριος εκπρόσωπος των επιχειρηματικών κοινοτήτων της ΕΕ και της Mercosur και η Ευρωπαϊκή Επιτροπή συνέχισε ναποστηρίζει την πρωτοβουλία της MEBF από τη δημιουργία της το 1998. Η πρόσφατη διάσκεψη κορυφής ΕΕ-Λατινικής Αμερικής-Καραϊβικής στη Μαδρίτη για τον επιχειρηματικό τομέα δήλωσε ότιποστηρίζει τις δραστηριότητες της MEBF και κάλεσε ιδιαίτερα τη MEBF να πρωτοστατήσει στη διάσκεψη κορυφής. Συνεπώς, στους κόλπους της επιχειρηματικής κοινότηταςπάρχει ήδη ένα φόρουμ που αποσκοπεί στη βελτίωση των εμπορικών σχέσεων μεταξύ της ΕΕ και της Μercosur.

3. Κατά δεύτερον, η Ευρωπαϊκή Επιτροπή ανέλαβε πρακτικά μέτραπέρ των επιχειρηματικών σχέσεων ΕΕ-Λατινικής Αμερικής, εταξύ άλλων, μέσω μιας σειράς προγραμμάτων οικονομικής συνεργασίας στον επιχειρηματικό τομέα, όπως είναι τα AL-INVEST, ALURE and ECIP. Τα επιτυχή προγράμματα αυτού του τύπου, και ιδίως το AL-INVEST, θα συνεχίσουν στο μέλλον να αποσκοπούν στη στήριξη των επαφών της ευρωπαϊκής επιχειρηματικής κοινότητας με τη Mercosur.

4. Με βάση τα παραπάνω, η Ευρωπαϊκή Επιτροπή θεωρεί ότι προς το παρόν δεν είναι αναγκαία η δημιουργία παρατηρητηρίου στη Μαδρίτη που να αναλαμβάνει πρωτοβουλίες και να διατυπώνει προτάσεις που θα διευκολύνουν τους επιχειρηματικούς κύκλους στην ΕΕ και στη Mercosur-Χιλή να βελτιώσουν τις εμπορικές τους σχέσεις.